.ke

.ke, Քենիայի վերին մակարդակի ազգային դոմենն է։

 Պատմություն 
.ke դոմենի ստեղծման ժամանակ՝ 1993 թվականին, գրանցման վարչական պատասխանատվությունը դրվել էր դոկտոր Շեմ Օչուոդհոյի վրա (Dr. Shem J. Ochuodho, Քենիա), տեխնիկականը՝ Ռենդի Բուշի (, ԱՄՆ) վրաY.J. Park "The National-ccTLD Disputes: Between State Actors and Non-State Actors". International Journal of Communications Law & Policy, 13, 2009  ։ 2000 թվականին Քենիայի կառավարությունը փորձ է կատարել ստեղծել կազմակերպություն, որը պատասխանատու կլինի .ke դոմենում գրանցման և՛ վարչական, և՛ տեխնիկական հարցերի համար։ Գրանցման հարցերի բարդության գիտակցումը հանգեցրել է 2001 թվականին ոչ առևտրային Kenya Network Information Center (KENIC) կազմակերպության ստեղծմանը։

Քենիայի կառավարության փորձերը Շեմ Օչուոդհոյի հետ գրանցման փոխանցման շուրջ պայմանավորվելու համար հաջողություն չեն ունեցել, և 2002 թվականի հունիսին Քենիայի կառավարությունը դիմել է IANA-ին՝ գրանցման իրավունքի փոխանցման մասին պաշտոնական հարցումով։ Նմանատիպ պահանջ է ուղարկվել նաև ICANN-ին, և 2002 թվականի դեկտեմբերին KENIC-ի պատասխանատվությունը .ke դոմենում գրանցումների համար ճանաչվել է այդ կազմակերպությունների կողմից։

 Գրանցում 
Գրանցումը հնարավոր է միայն երրորդ մակարդակի դոմենների համար՝ համաձայն երկրորդ մակարդակի հետևյալ դոմենների.

 .co.ke - ընկերություններ
 .or.ke - ոչ առևտրային կազմակերպություններ
 .ne.ke - ցանցային սարքավորումներ
 .go.ke - պետական կառույցներ։ Պահանջվում է փաստաթղթերի տրամադրում ֆինանսների նախարարության տեղեկատվական տեխնոլոգիաների վարչությունից
 .ac.ke - բարձրագույն ուսումնական հաստատություններ։ Պահանջվում է գրանցման վկայականի պատճենը, որը տրամադրել է համապատասխան նախարարությունը կամ ուսումնական հաստատությունը հիմնադրող օրենքը
 .sc.ke - մանկապարտեզներ և դպրոցներ։ Պահանջվում է կրթության նախարարությունում ուսումնական հաստատության գրանցման պատճենը
 .me.ke - ֆիզիկական անձինք
 .mobi.ke - բջջային ինտերնետ
 .info.ke - տեղեկատվական ծառայություններ

Գրանցման արժեքը 2000 Քենիայի շիլինգ է + ԱԱՀ՝ .co.ke, .or.ke և .ne.ke դոմենների համար, 500 Քենիայի շիլինգ + ԱԱՀ՝ .go.ke, .ac.ke, .sc.ke և .me.ke դոմենների համար, 1000 Քենիայի շիլինգ + ԱԱՀ՝ .mobi.ke և .info.ke դոմենների համար։ Մինչև 2008 թվականի օգոստոսը գրանցման գինը երկրորդ մակարդակի բոլոր դոմեններում 2000 Քենիայի շիլինգ + ԱԱՀ էր, սակայն հանրային ճնշման ներքո այն նվազեցվել է ամենաքիչ տարածված .ac.ke, .sc.ke և .go.ke դոմենների համար։

 Դոմենի օգտագործումը Քենիայում 
.ke դոմենը Քենիայում ավելի քիչ տարածված է, քան վերին մակարդակի ընդհանուր դոմենները. 2009 թվականի հուլիսին վերին մակարդակի ընդհանուր դոմեններում գրանցումների քանակը գնահատվել է 17․000, մինչդեռ .ke դոմենում նույն տարվա հոկտեմբերի 1-ին այն հավասար է եղել 11․569-ի։ Հարցվածների 84%-ը նշել է .ke դոմենում գրանցման ավելի բարձր գինը որպես դոմենի ցածր տարածվածության պատճառ։ go.ke և sc.ke դոմեններում գրանցումը հարցվածների կողմից անվանվել է բարդ՝ պահանջվող փաստաթղթերի ստացման հետ կապված բյուրոկրատական ընթացակարգերի պատճառով։ Այսպես՝ Քենիայում մի շարք տարրական դպրոցներ գոյություն ունեն տարիների ընթացքում՝ չունենալով գրանցում կրթության նախարարությունում։ Ավելի նոր դոմենները (me.ke, mobi.ke և info.ke), հարցվածների կարծիքով, տարածված չեն անհաջող մարքեթինգի պատճառով։

Հարցվածները նաև նշել են, որ թեև երկրորդ մակարդակի դոմենների գրանցման պահանջարկը կարող է սահմանափակ լինել, նման գրանցման հնարավորությունն ինքնին դրականորեն կանդրադառնա .ke դոմենի տարածվածության վրա։

 Անվտանգություն 
2012 թվականի հունվարին Քենիայի պետական կազմակերպությունների (.go.ke դոմեն) հարյուրից ավելի վեբ-կայքեր ենթարկվել են ինդոնեզիացի հաքերի հարձակմանըDennis Mbuvi «103 Government of Kenya websites hacked overnight» January 17, 2012  ։ Քագվեն և Մասինդեն պարզել են, որ .ke դոմենները չեն բավարարում DNS-ի անվտանգության պահանջներին. 768 սերվերներից կատարված ավտոմատ հարցմանը 574-ը նշել են օգտագործվող ծրագրային ապահովման անվանումն ու տարբերակը։ Դոմենների 40%-ը տեղակայված է եղել երկու DNS սերվերի վրաJames G. Kagwe, Muthoni Masinde «Survey on DNS configurations, interdependencies, resilience and security for *.ke domains» Proceedings of the 2nd ACM Symposium on Computing for Development, Article No. 25, 2012։

 Ծանոթագրություններ 

 Արտաքին հղումներ 
 IANA .ke whois տեղեկություն 

ke

sv:Toppdomän#K